Diari Oficial de la Generalitat Valenciana


Sumari del DOGV 9328, del 29-04-2022 (2022/3555)

ACORD de 8 d'abril de 2022, del Consell, pel qual s'autoritza incrementar el límit per a comprometre despeses pluriennals amb càrrec a la línia de subvenció de capital S8252, «Suport a persones investigadores amb talent. Pla Generació Talent (Pla GenT)», del Programa 542.50, Investigació, desenvolupament tecnològic i innovació (I+D+i), de la Conselleria d'Innovació, Universitats, Ciència i Societat Digital (VL 21.001/22-008).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3555


Data del document
:   08-04-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 d'abril de 2022, del Consell, pel qual s'autoritza incrementar el límit per a comprometre despeses pluriennals amb càrrec a la línia de subvenció de capital S8252, «Suport a persones investigadores amb talent. Pla Generació Talent (Pla GenT)», del Programa 542.50, Investigació, desenvolupament tecnològic i innovació (I+D+i), de la Conselleria d'Innovació, Universitats, Ciència i Societat Digital (VL 21.001/22-008). [2022/3555]  
  
Mitjançant Resolució de 24 de novembre de 2021, la Conselleria d'Innovació, Universitats, Ciència i Societat Digital, va convocar per a l'exercici 2022 les diferents subvencions regulades en l'Ordre 17/2020, de 21 de setembre que estableix les bases reguladores per a la concessió de subvencions del Programa per al suport a persones investigadores amb talent «Pla Generació Talent», que comprenen les destinades a la contractació de personal investigador doctor d'excel·lència per a desenvolupar un projecte d'I+D+i en la Comunitat Valenciana (CIDEGENT), de personal investigador doctor amb experiència internacional (CDEIGENT) i les subvencions per a l'excel·lència científica de júniors investigadors (SEJIGENT). La duració que s'estableix per a les subvencions és de quatre anys (48 mesos) des de la resolució de concessió sent el termini màxim d'incorporació el 31 de juliol de 2023, i contempla la possibilitat d'una pròrroga de fins a dos anys.  
  
D'altra banda, atés que els contractes de les ajudes CIDEGENT i CDEIGENT de la convocatòria 2018, amb caràcter general, finalitzaren la seua execució el 31 de desembre de 2022, i considerant aplicar la possibilitat de pròrroga que estableixen les bases i la convocatòria, la Direcció General de Ciència i Investigació té voluntat d'atendre a totes les sol·licituds de pròrrogues presentades i degudament motivades, com a garantia de l'aposta decidida per l'atracció i retenció del talent, estenent les mateixes en el període 2023-2025.  
Per tot l'anterior i prenent en consideració els compromisos pluriennals ja existents a conseqüència de les convocatòries dels exercicis anteriors, la citada conselleria planteja la necessitat d'incrementar els límits actualment vigents per a comprometre despesa amb càrrec a la línia subvenció de capital S8252, «Suport a persones investigadores amb talent. Pla Generació Talent», del programa 542.50, Investigació, desenvolupament tecnològic i innovació (I+D+i), que és la que finança aquestes ajudes, tant el quantitatiu per a exercicis 2023, 2024 i 2025, com el del nombre d'anualitats, perquè puguen estendre's fins a l'any 2027.  
A aquest efecte i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de Subvencions, el Consell, a proposta de la Conselleria d'Hisenda i Model Econòmic, adopta el següent  
  
  
ACORD  
  
Primer i únic  
S'autoritzen les següents modificacions en els límits que estableix l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa, amb càrrec a la línia S8252, «Suport a persones investigadores amb talent. Pla Generació Talent (Pla GenT)», de l'annex de transferències i subvencions de capital del programa 542.50, Investigació, desenvolupament tecnològic i innovació (I+D+i), que suposen:  
1. Incrementar el límit quantitatiu per als exercicis i pels imports següents:  
  
Exercici Límit actual Límit modificat  
2023 8.631.496,60 47.824.892,68  
2024 7.200.000,00 10.316.066,04  
2025 6.000.000,00 7.864.375,00  
  
  
2. Augmentar el nombre d'anualitats, perquè les ajudes relatives a la convocatòria 2022, puguen estendre's fins a l'exercici 2027 amb un import de 552.708,33 euros.  
  
València, 8 d'abril de 2022  
  
La consellera secretària,  
MÓNICA OLTRA JARQUE